Uddevalla

Uddevalla er en by i Västra Götalands län, i landskapet Bohuslän i Sverige. Den er administrasjonssenter for Uddevalla kommune. I 2010 hadde byen  innbyggere.

Uddevalla oppsto som handelsplass i middelalderen og fikk bystatus i 1498. Byen regnes som en norsk middelalderby og dens opprinnelige norske navn var Oddevald eller Oddevold. Det var den eneste byen som oppsto i Norge i senmiddelalderen. Trelasthandel og sagbruksdrift var det økonomiske grunnlaget for at en by kunne vokse fram av seg selv på slutten av 1400-tallet. Dens første privilegiebrev fra 1498 var en bekreftelse på offisiell anerkjennelse; Oddevald var i flere år allerede omtalt som by. Helle, Eliassen, Myhre, Stugu (2006): Norsk byhistorie. Pax, ISBN 9788253028828. s. 160. 

Oppgangssaga slo i Norge først gjennom i Båhuslen, på midten av 1400-tallet. Grunnlaget var en god havn, med et sagbruksområde innenfor. Kort, rask og billig transport av trelast fra sag til skip samtidig som kvaliteten på bordene ble bevart og prisene de beste. Oddevald og Moss oppsto med disse  lokaliseringsfaktorene.

Under Carl-Gustav-krigene (1657-60) ble Oddevald okkupert av svenske tropper. 
Etter Roskilde-freden i 1658 ble byen sammen med resten av Båhuslen innlemmet i Sverige. Byens navn ble forsvensket til Uddevalla, og den ble degradert til en underordnet by under Göteborg og senere under Strömstad. Helle (2006): Norsk byhistorie. s. 163 -165. 

Lenge var økonomien basert på eksport av trelast og sterkt konjunkturutsatt. Industrialiseringen på 1800-tallet ga byen et mer variert næringsliv.  Fra 1988 til 2013 hadde Volvo Personvagnar produksjon her med omkring  ansatte.Gp.se (2011-10-03) Volvo PV stänger i Uddevalla  Läst 3 oktober 2011

Byens gamle navn Oddevoll (variant av Oddevald) bærer i dag byens fotballag, IK Oddevold.

Uddevallas norske vennskapsby er Skien.

 Referanser 

 Eksterne lenker 


Kategori:Byer i Sverige
Kategori:Tettsteder i Västra Götalands län
Kategori:Uddevalla kommune
Kategori:Havnebyer i Sverige
Kategori:Havnebyer ved Skagerrak
Kategori:Artikler i sjøfart-prosjektet